ΚΑΝΟΝΙΣΜΟΣ (ΕΚ) αριθ. 100/1999 ΤΗΣ ΕΠΙΤΡΟΠΗΣ της 15ης Ιανουαρίου 1999 για τη θέσπιση ειδικών μέτρων που παρεκκλίνουν από τον κανονισμό (ΕΟΚ) αριθ. 3719/88 στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 4,

Εκτιμώντας:

ότι ο κανονισμός. (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1044/98 (4), καθόρισε τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προακαθορισμού για τα γεωργικά προϊόντα 7

ότι ο κανονισμός (ΕΚ) αριθ. 1466/95 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2184/98 (6), θεσπίζει τις ιδιαίτερες λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7

ότι τα προβλήματα που χαρακτηρίζουν την αγορά της Ρωσίας από το δεύτερο δεκαπενθήμερο του Αυγούστου 1998 έθιξαν σοβαρά τα οικονομικά συμφέροντα ορισμένων εξαγωγέων τυριών προς τη Ρωσία και ότι η κατάσταση που δημιουργήθηκε είχε σοβαρές επιπτώσεις στις δυνατότητες εξαγωγής με τους όρους που προβλέπονται από τον κανονισμό (ΕΚ) αριθ. 1466/95 7

ότι, για να περιοριστούν αυτές οι επιζήμιες επιπτώσεις, ο κανονισμός (ΕΚ) αριθ. 2186/98 της Επιτροπής (7) προέβλεψε την παράταση της προθεσμίας που προβλέπεται από την κανονιστική ρύθμιση που εφαρμόζεται στις επιστροφές, ώστε να καταστεί δυνατή η ρύθμιση των πράξεων εξαγωγής που δεν μπόρεσαν να ολοκληρωθούν, λόγω των προαναφερθεισών περιστάσεων, ή να εξευρεθεί μια άλλη αγορά εντός της ίδιας περιοχής 7

ότι το μέτρο αυτό δεν επέτυχε τον επιδιωκόμενο στόχο και ότι εξακολουθούν να υφίστανται προβλήματα στη ρωσική αγορά και ότι, ως εκ τούτου, είναι αναγκαίο να θεσπιστούν μέτρα που καθιστούν δυνατή την ακύρωση των πιστοποιητικών εξαγωγής 7

ότι, λαμβανομένης υπόψη της εξέλιξης των γεγονότων, επιβάλλεται η άμεση θέση σε ισχύ του εν λόγω κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι διατάξεις του παρόντος κανονισμού εφαρμόζονται για ορισμένα προϊόντα που υπάγονται στον κωδικό ΣΟ 0406 και για τα οποία έχουν εκδοθεί πιστοποιητικά εξαγωγής, σε εφαρμογή του κανονισμού (ΕΚ) αριθ. 1466/95 τα οποία φέρουν στη θέση 7 την ένδειξη «Ρωσία», σύμφωνα με το άρθρο 1 παράγραφος 2 του εν λόγω κανονισμού.

Άρθρο 2

Μετά από αίτηση του δικαιούχου που κατατίθεται πριν από την 31η Ιανουαρίου 1999, τα πιστοποιητικά εξαγωγής που προβλέπονται στο άρθρο 2 του κανονισμού (ΕΚ) αριθ. 2186/98 ακυρώνονται και η εγγύηση αποδεσμεύεται.

Άρθρο 3

Τα κράτη μέλη ανακοινώνουν στην Επιτροπή, πριν από τις 28 Φεβρουαρίου 1999, τις ποσότητες των προϊόντων που αποτέλεσαν αντικείμενο του μέτρου που αναφέρεται στο άρθρο 2.

Άρθρο 4

Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Ιανουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 13.

(2) ΕΕ L 206 της 16. 8. 1996, σ. 21.

(3) ΕΕ L 331 της 2. 12. 1988, σ. 1.

(4) ΕΕ L 149 της 20. 5. 1998, σ. 11.

(5) ΕΕ L 144 της 28. 6. 1995, σ. 22.

(6) ΕΕ L 275 της 10. 10. 1998, σ. 21.

(7) ΕΕ L 275 της 10. 10. 1998, σ. 28.